Държавен вестник, бр. 39, 2024 г., стр. 3

БРОЙ  39	
Д Ъ Р Ж А В Е Н  В Е С Т Н И К 	
СТР.  3  
ОФИЦИАЛЕН РАЗДЕЛ
НАРОДНО СЪБРАНИЕ
УКАЗ № 125
На основание чл. 98, т. 4 от Конституцията 
на Република България
П О С Т А Н О В Я В А М :
Да се обнародва в „Държавен вестник“ 
Законът за изменение и допълнение на Зако­
на за българите, живеещи извън Република 
България, приет от 49-ото Народно събрание 
на 24 април 2024 г.
Издаден в София на 29 април 2024 г. 
Президент на Републиката: 
Румен Радев
Подпечатан с държавния печат.
Министър на правосъдието:
Мария Павлова
ЗАКОН
за изменение и допълнение на Закона за бъл­
гарите, живеещи извън Република България 
(обн., ДВ, бр. 30 от 2000 г.; изм., бр. 58 от 
2016 г. и бр. 21 от 2021 г.) 
§ 1. Създава се глава четвърта „а“ с 
чл. 22а – 22в:
„ Г л а в а  ч е т в ъ р т а  „ а “
СЪВЕТ ЗА КООРДИНАЦИЯ НА ПОЛИТИ­
КИТЕ ЗА БЪЛГАРИТЕ ИЗВЪН РЕПУБЛИКА 
БЪЛГАРИЯ
Чл. 22а. (1) Съветът за координация на 
политиките за българите извън Република 
България, наричан по-нататък „Съвета“, е 
постоянно действащ консултативен орган към 
Министерския съвет.
(2) Съветът координира структурите на 
изпълнителната власт по въпросите, свързани 
с разработването, провеждането, мониторинга 
и оценката на държавната политика по от­
ношение на българските общности и техните 
организации извън Република България. 
Чл. 22б. Съветът:
1. решава въпроси от координационен 
характер, свързани със:
а) запазване и разпространение на българ­
ския език и култура сред българските общности 
зад граница, в т.ч. относно опазване на бъл­
гарското културно-историческо наследство;
б) достъпа до качествени административни 
услуги за българските граждани извън тери­
торията на Република България;
2. издава насоки и препоръчва действия за 
реинтеграция на завръщащите се в Република 
България български граждани и за защита на 
правата и интересите на българите зад граница;
3. синхронизира дейностите по програми 
и проекти, насочени към българските общ­
ности и техните организации извън страната, 
управлявани от органи на централната власт;
4. формулира цели и задачи, насочени 
към политиките за българските общности и 
техните организации извън страната.
Чл. 22в. (1) Съветът се състои от председател 
и членове. Работата на Съвета се координира 
от секретар.
(2) Председател на Съвета е министър-
председателят или определен с негова заповед 
член на Министерския съвет.
(3) Членове на Съвета са: 
1. министърът на външните работи;
2. министърът на правосъдието;
3. министърът на културата;
4. министърът на труда и социалната по­
литика;
5. министърът на вътрешните работи;
6. министърът на образованието и науката;
7. министърът на електронното управление;
8. изпълнителният директор на Изпъл­
нителната агенция за българите в чужбина.
(4) Министерският съвет приема правил­
ник за организацията и дейността на Съвета 
за координация на политиките за българите 
извън Република България по предложение 
на председателя на Съвета.“ 
§ 2. В чл. 24, ал. 1 думите „с Националния 
съвет“ се заменят със „със Съвета за коор­
динация на политиките за българите извън 
Република България“.
§ 3. В чл. 27, ал. 2 думите „могат да пра­
вят Националният съвет, министерствата и 
ведомствата, ангажирани с провеждането на 
държавната политика, свързана с българите, 
живеещи извън Република България“ се заме­
нят с „може да прави Съветът за координация 
на политиките за българите извън Република 
България“.
Заключителна разпоредба
§ 4. Министерският съвет приема правил­
ник за организацията и дейността на Съвета 
за координация на политиките за българите 
извън Република България в тримесечен срок 
от влизането в сила на този закон. 
Законът е приет от 49-ото Народно съб­
рание на 24 април 2024 г. и е подпечатан с 
официалния печат на Народното събрание.
За председател на Народното събрание:
Росица Кирова
3028